CELEX: C2005/182/47
Language: hu
Date: 2005-07-23 00:00:00
Title: C-196/05. sz. ügy: A Finanzgericht München 2005. február 17-i végzésével a Sachsenmilch AG kontra Oberfinanzdirektion Nürnberg ügyben benyújtott előzetes döntéshozatal iránti kérelem

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/25
            
         A Finanzgericht München 2005. február 17-i végzésével a Sachsenmilch AG kontra Oberfinanzdirektion Nürnberg ügyben benyújtott előzetes döntéshozatal iránti kérelem
   (C-196/05. sz. ügy)
   (2005/C 182/47)
   Az eljárás nyelve: német
   A Finanzgericht München a Bíróság Hivatalához 2005. május 4-én érkezett, 2005. február 17-i határozatával az előtte a Sachsenmilch AG és Oberfinanzdirektion Nürnberg között folyamatban lévő eljárásban előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht München a következő kérdésekről kéri a Bíróság döntését:
   
               1)
            
            
               A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet (1) I. mellékletét módosító, 2003. szeptember 11-i 1789/2003/EK bizottsági rendelet (2) I. melléklete szerinti szövegű Kombinált Nómenklatúrát akként kell-e értelmezni, hogy a 0406 10 vámtarifa-alszám alá kell besorolni a pizzához való olyan sajtot (mozzarella), amelyet annak előállítását követően 1-2 hétig 2 és 4 C között tároltak?
            
         
               2)
            
            
               Közösségi rendelkezés hiányában lehet-e organoleptikus jellemzők alapján választ adni arra a kérdésre, hogy a Kombinált Nómenklatúra szerinti 0406 10 alszám alá tartozó friss sajtról van-e szó?
            
         
      (1)  HL L 256., 1. o.
   
      (2)  HL L 281., 1. o.